Ná bí dom buaidhreadh, a bhean (1)
Ná bí dom buaidhreadh, a bhean,
cuiream d'aontaoibh ar n-aigneadh,
tú mo chéile i gClár na bhFionn,
lámh tar a chéile cuiream.
Cuir an béal ar snuadh na subh
rem béal, a chneas mar chubhar;
sín an ghéag chneasaolta chorr
tar mhéad th'easaonta oram.
Ná bí níos foide, a shéimh sheang,
gan bheith tairise im thimcheall;
leig id chuilt, a mhínsheang, mé,
síneam ar gcuirp re chéile.
Mar do thréigeas, a thaobh slim,
ortsa gach aoinbhean d'Éirinn,
a dhéineamh más éidir ann,
tréigidh gach éinfhear oram.
Mar do dháileas dod dhéad gheal
an toil nách éidir d'áireamh,
cóir a dháil damhsa mar so,
bhar n-annsa, sa cháil chéadna.